Kelet-Európában Lengyelországban szabályozzák a legszigorúbban a terhességmegszakítást
Kelet-Európában készíttette legújabb felmérését az amerikai Reprodukciós Jog és Politika Központja. Eszerint Lengyelországban alkalmazzák a legszigorúbb abortusztörvényt, Horvátországban nem térítik vissza a fogamzásgátló szerek árát, és Oroszországban a legtájékozatlanabb az ifjúság a nemi úton terjedõ betegségeket illetõen a kelet-közép-európai térségben.
Az amerikai Reprodukciós Jog és Politika Központjának megrendelésére, a nõk problémáival és a családtervezéssel foglalkozó nem kormányzati szervezetek közremûködésével jelentés készült Kelet-Európa hét országában - Albániában, Horvátországban, Lengyelországban, Litvániában, Magyarországon, Oroszországban és Romániában.

A dokumentum értékes forrás mindazok számára, akik ezekben az országokban a szülõképes korban lévõ nõk problémáival foglalkoznak. A jelentésbõl kitûnik, hogy a közép- és kelet-európai országok nem folytatnak szilárd és a szülõképes korú nõk számára kedvezõ családpolitikát. Ahol pedig az anya kérésére elvégzik a mûvi terhességmegszakítást, nem tájékoztatják az érintetteket a nemkívánatos terhesség megelõzésének más hatékony módszereirõl.
Lengyelországban van életben a legszigorúbb abortusztörvény, emellett sok orvos a gyógyszertárakban egyébként kapható fogamzásgátló szereket is vonakodik felírni a hozzá forduló nõknek. Az 1997 óta érvényben lévõ korlátozás szerint a terhességmegszakítás csak három esetben végezhetõ el: ha a nõ életét vagy egészségét veszély fenyegeti, a magzat várhatóan súlyos károsodással jön a világra, illetve a terhesség nemi erõszak következménye.
Lengyelországban a családtervezéssel és a nõk helyzetével foglalkozó szövetség október elején jelentést adott ki az abortusztörvény következményeirõl. Becslések szerint a tiltás ellenére az országban évente 80-200 ezer illegális terhességmegszakítást végeznek el. A szövetség úgy látja, hogy ennek oka egyebek között az érintettek rossz anyagi és lakáshelyzete, a hiányzó iskolai szexuális nevelés, végül a mûtét elvégzésének elutasítása az egészségügyi létesítményekben akkor is, ha azt a törvény engedélyezi.

Romániában 1989-ben, a Ceausescu-rendszer bukása után törvényesítették az abortuszt, mely után a terhességmegszakítások száma drámaian növekedett. Ezért a hatóságok nem kormányzati szervezetek közremûködésével terjesztik a fogamzásgátló szereket, a szegény, munkanélküli vagy sokgyermekes családok, illetve az egyetemisták számára pedig ingyen teszik hozzáférhetõvé ezeket.

(MTI)

Ajánló:

Adatbázis az abortuszról. (angolul)

Korábban:

(2000.07.30.)
Horvátország Lengyelország abortusztörvény Oroszország fogamzásgátló szer Kelet-Európa Világkereskedelmi Központ